b"\n_START_ARTICLE_\nCasa la Barceloneta\n_START_SECTION_\nDescripci\xc3\xb3\n_START_PARAGRAPH_\nCasa constru\xc3\xafda a base de totxo i pedra, arrebossada. La fa\xc3\xa7ana principal d\xc3\xb3na al c/ Santa Anna i t\xc3\xa9 una porta quadrangular molt gran a la planta baixa i tamb\xc3\xa9 un gran finestral a la mateixa. La primera planta presenta un gran balc\xc3\xb3 amb barana de forja i decoraci\xc3\xb3 floral al que s'obren tres portes. A la segona planta hi ha tres balcons amb barana de forja senzilla i a les golfes dues finestres el\xc2\xb7l\xc3\xadptiques. La fa\xc3\xa7ana lateral ocupa un dels costats de la pla\xc3\xa7a de Santa Anna. Als baixos s'aprecien encara els antics porxos d'arc carpanell que foren tapats. A la primera i segona planta hi ha nombroses finestres i balcons i a l'angle que formen les dues fa\xc3\xa7anes hi ha una forn\xc3\xadcula de grans dimensions i arc apuntat on hi ha la imatge de la Mare de D\xc3\xa9u amb el Nen."